กังแฮ

กังแฮ("เล่าเอี๋ยนเจ้าเมืองอิวจิ๋วนั้นเปนชาวเมืองกังแฮ เปนเชื้อฮั่นโกโจเปนหลานหลังจงฮอง รู้ข่าวว่าโจรโพกผ้าเหลืองมาตีปลายแดนเมืองอิวจิ๋ว จึงให้หาเจาเจ้งนายทหารมาปรึกษา")  เทียบกับ (幽州太守劉焉，乃江夏竟陵人氏，漢魯恭王之後也；當時聞得賊兵將至，召校尉鄒靖計議。) สามก๊ก (ซานกั๋วเหยี่ยนอี้) ตอนที่ 1.("กังแฮ เมือง ภายหลังเปนอำเภอ เมืองเก่าอยู่ภาคตวันตกเฉียงเหนือ มณฑลฮูเป")  ในภาษาจีนกลางเรียกว่า เจียงเซี่ยจฺวิ้น () เป็นกุ๋น (郡 จฺวิ้น) หรือเมืองของจีนตั้งแต่ยุคราชวงศ์ฮั่น (漢) ถึงยุคราชวงศ์ถัง (唐) ตั้งอยู่บริเวณทางตะวันออกของมณฑลหูเป่ย์ (湖北) ในปัจจุบัน

 ประวัติศาสตร์ 
เมืองกังแฮถูกก่อตั้งในรัชสมัยพระเจ้าฮั่นบู๊เต้ (漢武帝 ฮั่นอู่ตี้) ในยุคราชวงศ์ฮั่นตะวันตก (西漢 ซีฮั่น) เมืองกังแฮประกอบด้วย 14 อำเภอ ได้แก่ ซีหลิง (西陵), จิ้งหลิง (竟陵), ซีหยาง (西陽), เซียง (襄), จู (邾), ได้ (軑), เอ้อ (鄂), อานลู่ (安陸), ชาเซี่ยน (沙羨), ฉีชุน (蘄春), เหมิง (鄳), ยฺหวินตู้ (雲杜), เซี่ยจื้อ (下雉) และจงอู่ (鍾武) เมื่อ ค.ศ. 2 มีประชากรทั้งหมด 219,218 คนใน 56,844 ครัวเรือนฮั่นชู, เล่มที่ 28. ในยุคราชวงศ์ฮั่นตะวันออก (東漢 ตงฮั่น)  อำเภอเซียงและจงอู่ถูกยกเลิก ในขณะที่เพิ่มอำเภอผิงชุน (平春) และหนานซินชื่อ (南新市) เข้ามา เมื่อถึง ค.ศ. 140 ประชากรเพิ่มขึ้นเป็น 265,464 คนใน 58,434 ครัวเรือนโฮ่วฮั่นชู, เล่มที่ 112.

เมื่อราชวงศ์ฮั่นล่มสลาย อาณาเขตของเมืองกังแฮถูกแบ่งออกระหว่างรัฐวุยก๊ก (魏國 เว่ย์กั๋ว) กับง่อก๊ก (吳國 อู๋กั๋ว) ที่ว่าการเมืองถูกย้ายไปอำเภอฉือหยาง (石陽, เดิมเป็นส่วนหนึ่งของอำเภอซีหลิง) ภายหลังย้ายไปอำเภออานลู่ เมื่อ ค.ศ. 221 ซุนกวน (孫權 ซุน เฉฺวีน) ผนวก 4 อำเภอของเมืองกังแฮส่วนที่อยู่ภายใต้การปกครองของตนให้เป็นส่วนหนึ่งของเมืองบูีเฉียง (武昌郡 อู่ชางจฺวิ้น) ที่ก่อตั้งขึ้นใหม่ โดยมีที่ว่าการเมืองที่อำเภอเอ้อ เมื่อราชวงศ์จิ้น (晉) รวมแผ่นดินจีนเป็นหนึ่งเดียว (ค.ศ. 280) เมืองกังแฮมี 7 อำเภอ ได้แก่ อานลู่, ยฺหวินตู้, ชฺวีหลิง (曲陵), ผิงชุน, เหมิง, จิ้งหลิง และหนานซินชื่อ มีประชากร 24,000 ครัวเรือนจิ้นชู, เล่มที่ 15. ภายหลังเมืองกังแฮก็ถูกแบ่งให้เล็กลงอีก ที่ว่าเมืองย้ายไปแฮเค้า (夏口 เซี่ยโข่ว; อยู่ในอำเภอยฺหวินเมิ่งในปัจจุบัน) ซึ่งได้รองรับผู้ลี้ภัยทางเหนือจากเมืองยีหลำ (汝南郡 หรู่หนานจฺวิ้น)  เมื่อ ค.ศ. 464 เมืองกังแฮมีประชากร 23,810 คนใน 5,072 ครัวเรือนซ่งชู, เล่มที่ 37. เมืองกังแฮถูกยกเลิกไปในช่วงต้นยุคราชวงศ์สุย (隋) 

ในยุคราชวงศ์สุยและต้นยุคราชวงศ์ถัง (唐) ชื่อ "กังแฮ" กลายเป็นอีกชื่อหนึ่งของมณฑลเอ้อโจว (鄂州) ประกบด้วย 6 อำเภอ ได้แก่ เจียงเซี่ยหรือกังแฮ (ปัจจุบันคือนครอู่ชาง), อู่ชาง (武昌) หรือบู๊เฉียง, ถางเหนียน (唐年), ผู่ฉี (浦圻), ฮั่นหยาง (漢陽) และช่าชฺวาน (汊川) เมื่อ ค.ศ. 742 มีประชากร 84,563 คนใน 19,190 ครัวเรือนซินถังชู, เล่มที่ 41.

 อ้างอิง 

หมวดหมู่:จฺวิ้นของราชวงศ์ฮั่น